Több mint 20 éves projekttapasztalattal rendelkezem az oktatás, képzés és szakképzés, felnőttképzés, valamint beruházás területén. Egyszerre volt szerencsém megfordulni a profitorientált szektorban, az önkormányzati és központi kormányzatban és a civil szféra világában.

Érdeklődési területem az átfogó fejlesztések világa, amelyen belül ugyanúgy kezeltem milliárdos pályázatokat, mint kisebbeket az uniós projektektől a hazai projektekig bezárólag. Viszonylag széles skálán illetve szegmensben dolgoztam a digitális tananyagfejlesztéstől az IT fejlesztéseken keresztül egészen a beruházási és környezetvédelmi jellegűekig bezárólag, rövidebb ideig roma felzárkóztatási projektek támogatói oldalról történő előkészítésében, koordinálásban vettem részt.

Eddigi tapasztalataim alapján mind agile mind waterfall típusú projektvezetésre képes vagyok. Eredeti végzettségem okán (pedagógia-technika illetve IT és környezetvédelem szakirány), de nem kizárólagosan az oktatás és képzés valamint az ezt erősítő IKT kompetenciákat támogató projekteket illetve a környezetvédelem, környezettudatosság orientáltságú fejlesztéseket részesítem előnyben. Közigazgatási szakvizsgával és EU projektmenedzsment minősítéssel rendelkezem. Angolul folyékonyan beszélek, franciául társalgási szinten állok.

Beosztottként és középvezetőként is dolgoztam uniós szervezeteknél, ahol ellenőrzési (szakmai és projekt audit) feladatokat végeztem illetve pályázóként, külső pályázati szakértőként láttam el tervezési, megvalósítási feladatokat. A 2014-2020-as programozási periódusban a Miniszterelnökségen a Fejlesztési Főosztályon hozzám tartozott a KEHOP, EFOP és IKOP előkészítési szakasza, a GINOP-ban és MAHOP-ban részlegesen vettem részt. Ismerem a minőségirányítás alapjait figyelembe véve, hogy egykori munkahelyemen annak felülvizsgálati auditját vittem végig. Legutóbbi munkahelyemen szakmai vezetőként a digitális tananyagfejlesztést fogtam össze a megbízott szakértők munkáját ellenőrizve és oktatói VR applikáció fejlesztésében vettem részt angol programozók bevonása mellett.

Minden ismertebb folyamatszervezési és projektkezelési illetve irodai szoftvert ismerem, ezek döntő részét huzamosabb ideig napi szinten használtam, digitális készségem magasnak mondható.

Várakozásokkal érkeztem új helyemre, ahol a rám bízott munkát legjobb tudásom szerint szeretném sikeresen elvégezni.